wickkiey/tamil-wikipedia-chunked huggingface dataset:
# லிம்ப்டி சட்டமன்றத் தொகுதி

**லிம்ப்டி சட்டமன்றத் தொகுதி** (*Limbdi Assembly constituency*) (தொகுதி வரிசை எண்:61) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி சுரேந்திரநகர் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை சேர்ந்த *கிரித்சிங் ரணா* ஆவார்.
# லிம்ப்டி சட்டமன்றத் தொகுதி

## சட்டமன்றத் தொகுதியில் அடங்கியுள்ள பிரிவுகள்

இந்த சட்டசபை தொகுதியில் பின்வரும் பிரிவுகள் அடங்கியுள்ளன.
1. சுடா தாலுகா - முழுவதும்
1. சைலா தாலுகா - கிராமம் தவிர முழு தாலுகா - ஓரி
1. லிம்தி தாலுகா (பகுதி) கிராமங்கள் - ஆனந்த்பர், அன்கேவாலியா, பலோல், பல்கம்டா, போய்கா, போஜ்பரா, போடியா, போரானா, போர்னா, சோக்கி, சொரனியா, தேவ்பரா, தோலி, டோலட்பர், கெடி, காக்ரேடியா, ககோசர், கன்ஷ்யாம்பர், ஹடான்ஸ், ஜலக்ஹான், , கமல்பூர், கன்பரா, கட்டாரியா, காம்ப்லாவ், தாலுகா இருக்கை: லிம்ப்டி (எம்), லியாட், மோட்டா டிம்ப்லா, நானா டிம்ப்லா, நட்வர்காத், பாண்ட்ரி, பன்ஷினா, ரலோல், ராம்ராஜ்பர், சாம்லா, ரஸ்கா, சவுகா, டோக்ராலா, உகல், உமேத்பர், உந்தடி, வகாத்பர், ஜாம்தி
# லிம்ப்டி சட்டமன்றத் தொகுதி

## சட்டமன்ற உறுப்பினர்கள்

**இத்தொகுதியில் வெற்றி பெற்ற சட்டமன்ற உறுப்பினர்களின் பட்டியல்**  
| ஆண்டு | உறுப்பினர் பெயர் | கட்சி |  |
| --- | --- | --- | --- |
| 2017 | சோமாபாண் கோலிபடேல் | இந்திய தேசிய காங்கிரசு |  |
| 2020 | கிரித்சிங் ரணா | பாரதிய ஜனதா கட்சி |  |
| 2022 | கிரித்சிங் ரணா | பாரதிய ஜனதா கட்சி | } |
# வாத்வான் சட்டமன்றத் தொகுதி

**வாத்வான் சட்டமன்றத் தொகுதி** (*Wadhwan Assembly constituency*) (தொகுதி வரிசை எண்:62) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி சுரேந்திரநகர் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை சேர்ந்த *ஜகதீஷ்பாய் பிரபுபாய் மக்வானா* ஆவார்.
# வாத்வான் சட்டமன்றத் தொகுதி

## சட்டமன்றத் தொகுதியில் அடங்கியுள்ள பிரிவுகள்

இந்த சட்டசபை தொகுதியில் பின்வரும் பிரிவுகள் அடங்கியுள்ளன.
1. வாத்வான் தாலுகா
# வாத்வான் சட்டமன்றத் தொகுதி

## சட்டமன்ற உறுப்பினர்கள்

**இத்தொகுதியில் வெற்றி பெற்ற சட்டமன்ற உறுப்பினர்களின் பட்டியல்**  
| ஆண்டு | உறுப்பினர் பெயர் | கட்சி |
| --- | --- | --- |
| 2012 | வர்சா தோசி | பாரதிய ஜனதா கட்சி |
| 2017 | தஞ்சி படேல் |  |
| 2022 | ஜகதீஷ்பாய் பிரபுபாய் மக்வானா | } |
# பண்டார் பூச்சோங் எல்ஆர்டி நிலையம்

**பண்டார் பூச்சோங் எல்ஆர்டி நிலையம்** அல்லது **பூச்சோங் ஜெயா எல்ஆர்டி நிலையம்** (ஆங்கிலம்: *Pusat Bandar Puchong LRT Station*; மலாய்: *Stesen LRT Pusat Bandar Puchong*; சீனம்: 蒲種市中心站) என்பது மலேசியா, கோலாலம்பூர், செரி பெட்டாலிங் வழித்தடத்தில் உயர்த்திய நிலையிலான ஓர் இலகு தொடருந்து *(LRT)* நிலையமாகும்.  
இந்த நிலையம் சிலாங்கூர், பெட்டாலிங் மாவட்டம், பூச்சோங் ஜெயா, டாமன்சாரா-பூச்சோங் விரைவுச்சாலையில் அமைந்துள்ளது. எல்ஆர்டி விரிவாக்கத் திட்டம் கட்டம் 1-இன் இலகுத் தொடருந்து (எல்ஆர்டி) சேவைகளுக்கான *(LRT Extension Project Phase 1)* திட்டத்தின் கீழ் கட்டப்பட்டது. கிள்ளான் பள்ளத்தாக்கில் இயங்கும் மற்ற எல்ஆர்டி நிலையங்களைப் போலவே, இந்த நிலையமும் உயர்த்தப்பட்ட நிலையமாகும்.
# பண்டார் பூச்சோங் எல்ஆர்டி நிலையம்

## பொது

2013-ஆம் ஆண்டின் நடுப்பகுதியில் தொடங்கப்பட்ட எல்ஆர்டி விரிவாக்கத் திட்டத்தின் *(LRT Extension Project)* பணிகள் அவான் பெசார் எல்ஆர்டி நிலையத்தில் தொடங்கி கின்ராரா, பூச்சோங் வழியாகச் சென்று புத்ரா அயிட்ஸ் எல்ஆர்டி நிலையத்தில் *(Putra Heights)* முடிவடைந்தது.  
11 புதிய நிலையங்களுடன்; 17.7 கிமீ நீளம் கொண்ட இந்த விரிவாக்கத் திட்டம் கட்டம் கட்டமாகக முடிக்கப்பட்டது. 4 நிலையங்களைக் கொண்ட முதல் கட்டம் செப்டம்பர் 2015-இல் நிறைவடைந்து; 31 அக்டோபர் 2015-இல் செயல்படத் தொடங்கியது..எஞ்சிய 7 நிலையங்களை உள்ளடக்கிய எல்ஆர்டி விரிவாக்கத் திட்டத்தின் இரண்டாம் கட்டம்; 30 சூன் 2016 அன்று செயல்படத் தொடங்கியது.
# பண்டார் பூச்சோங் எல்ஆர்டி நிலையம்

## அமைவு

இந்த நிலையத்திற்கு முன்னதாக பூச்சோங் தொழில் பூங்கா எல்ஆர்டி நிலையமும்; பின்னதாக பூச்சோங் ஜெயா எல்ஆர்டி நிலையமும் உள்ளன.  
கோலாலம்பூருக்கு தெற்கே சுமார் 25 கிமீ தொலைவில் உள்ள இந்த நிலையத்திற்கு அருகில் தெஸ்கோ பேரங்காடி *(Tesco Puchong)* உள்ளது. டாமன்சாரா-பூச்சோங் விரைவுச்சாலையின் மீது ஒரு பாதசாரி மேம்பாலம் உள்ளது. இந்த மேம்பாலம், தாமான் வாவாசான் பூச்சோங் *(Taman Wawasan Puchong)* மற்றும் பண்டார் புத்திரி பூச்சோங்கின் *(Bandar Puteri Puchong)* குடியிருப்புகளுக்கு சேவை செய்கிறது. பூச்சோங் நகரின் பெயரில் இந்த நிலையத்திற்கும் பெயரிடப்பட்டது.
# பண்டார் பூச்சோங் எல்ஆர்டி நிலையம்

## கட்டுமானம்

செரி பெட்டாலிங் வடத்தடத்திற்கான நீட்டிப்புத் திட்டம் 2006-இல் முன்மொழியப்பட்டது. 2011-இல் கட்டுமானம் தொடங்கியது. RM 955.84 ரிங்கிட் மில்லியன் மதிப்பிலான இந்தத் திட்டம் ஜார்ஜ் கென்ட் (எம்) நிறுவனம் *(George Kent (M) Bhd);* மற்றும் லயன் பசிபிக் நிறுவனம் *(Lion Pacific Sdn Bhd);* ஆகிய நிறுவனங்களின் கூட்டமைப்பிற்கு வழங்கப்பட்டது.  
2012-இல். திட்டத்தில் சில தாமதங்கள் ஏற்பட்டன. ஆனாலும், மேலும் 3 நிலையங்களுடன் இந்த நிலையம் 2016 மார்ச் 31-இல் திறக்கப்பட்டது.
# பண்டார் பூச்சோங் எல்ஆர்டி நிலையம்

## கட்டிடக்கலை

பசுமை முயற்சியின் ஒரு பகுதியாக, இந்த கின்ராரா பிகே5 எல்ஆர்டி நிலையம், பசுமை நடைமுறைகளை உள்ளடக்கியது. இந்த நிலையத்தில் ஆற்றல் திறன் கொண்ட விளக்குகள் மற்றும் மழைநீர் சேகரிப்பு அமைப்புகள் நிறுவப்பட்டுள்ளன.  
நிலையத்திற்க்குள் சூரிய ஒளியை அனுமதிக்கும் வகையில் சாளரங்கள் வடிவமைக்கப்பட்டுள்ளன. கட்டுமானத்தின் போது மறுசுழற்சி பொருட்கள் பயன்படுத்தப்பட்டன.
# பண்டார் பூச்சோங் எல்ஆர்டி நிலையம்

## நுழைவாயில்கள்

பண்டார் பூச்சோங் எல்ஆர்டி நிலையத்தில் மொத்தம் இரண்டு நுழைவாயில்கள் / வெளியேறு வாயில்கள் உள்ளன  
| **<span>A</span>** | **பண்டார் தீகா சாலை** | லோத்தஸ் பேரங்காடி, பண்டார் பூச்சோங், தாமான் முத்தியாரா பூச்சோங் |  |
| --- | --- | --- | --- |
| **<span>B</span>** | **பண்டார் சாலை 1** | செத்தியா நடைபாதை, தாமான் வாவாசான் | } |
-
# பண்டார் பூச்சோங் எல்ஆர்டி நிலையம்

## நிலைய அமைப்பு

| **நடைபாதை 1** செரி பெட்டாலிங் | **→** (→) செந்தூல் தீமோர் எல்ஆர்டி <small>(பூச்சோங் ஜெயா எல்ஆர்டி )</small> |  |
| --- | --- | --- |
| **நடைபாதை 2** செரி பெட்டாலிங் | **←** (→) புத்ரா அயிட்ஸ் எல்ஆர்டி <small>(பூச்சோங் பூங்கா)</small> |  |
| - |  |  |
| <small>பக்க மேடை, கதவுகள் இடதுபுறம் திறக்கும் </small> |  |  |
| **C** | **ஒருங்கிணைவு நிலை** | பயணச்சீட்டு தானியங்கி, தானியங்கி கட்டணக் கடவுகள், வாடிக்கையாளர் சேவை நிலையம், பாதசாரி பாலம் |
| **G** | **தெருநிலை** | தரிப்பிடம், பேருந்து நிறுத்தம், பேருந்து தகவல் நிலையம், பல்பொருள் விற்பனைக் கடை |
| ***** <small> ஊனமுற்றோருக்கான சுமைதூக்கி </small> | } |  |
# பண்டார் பூச்சோங் எல்ஆர்டி நிலையம்

## சேவைகள்

ஒவ்வொரு நாளும் காலை 6:00 மணி முதல் நிலையம் திறந்திருக்கும். சிறப்புக் கோரிக்கை முன்வைக்கப்பட்டால், நிலையம் முன்னதாகவே திறக்கப்படலாம்.  
| காலை 06:00 மணி | இரவு 11:40 (திங்கள் - சனி) / இரவு 11:40 (ஞாயிறு) | சான் சோவ் லின் நிலையம் தொடருந்து மாற்றம் | இரவு11:45 (திங்கள் - சனி) / இரவு 11:10 (ஞாயிறு) | இரவு 12:36 (திங்கள் - சனி) / இரவு 12:36 (ஞாயிறு ) | } |
| --- | --- | --- | --- | --- | --- |
# பண்டார் பூச்சோங் எல்ஆர்டி நிலையம்

## பேருந்து சேவைகள்

| பூச்சோங் ஜெயா எல்ஆர்டி | பண்டார் பூச்சோங் எல்ஆர்டி ⇌ பூச்சோங் ஜெயா |  |
| --- | --- | --- |
| பூச்சோங் தொழில் பூங்கா எல்ஆர்டி | பண்டார் பூச்சோங் எல்ஆர்டி ⇌ பூச்சோங் ஜெயா |  |
| பூச்சோங் ஜெயா எல்ஆர்டி | பண்டார் பூச்சோங் எல்ஆர்டி ⇌ எஸ்எஸ்18 எல்ஆர்டி |  |
| பூச்சோங் ஜெயா எல்ஆர்டி | புத்ராஜெயா சென்ட்ரல் ⇌ பண்டார் உத்தாமா |  |
| பூச்சோங் ஜெயா எல்ஆர்டி | பூச்சோங் உத்தாமா ⇌ பசார் செனி |  |
| பூச்சோங் ஜெயா எல்ஆர்டி | பூச்சோங் உத்தாமா ⇌ பசார் செனி |  |
| பூச்சோங் ஜெயா எல்ஆர்டி | பூச்சோங் பெர்மாய் ⇌ பூச்சோங் ஜெயா எல்ஆர்டி | } |
# பண்டார் பூச்சோங் எல்ஆர்டி நிலையம்

## அம்பாங் வழித்தடம்–செரி பெட்டாலிங் வழித்தடம்

அம்பாங் வழித்தடம்; செரி பெட்டாலிங் வழித்தடம் (ஆங்கிலம்: *LRT Ampang Line* - *LRT Sri Petaling Line*) என்பது மலேசியா கிள்ளான் பள்ளத்தாக்கு பகுதியில் அமைந்துள்ள இலகு விரைவு தொடருந்து வழித்தடங்கள் (*Light Rapid Transit Line*) (**LRT**) ஆகும்.  
இந்த இரு வழித்தடங்களின் ஒருங்கிணைந்த வலையமைப்பு 36 நிலையங்களைக் கொண்டது; மற்றும் 45.1 கிலோமீட்டர் (28.0 மைல்) நீளம் கொண்ட தடங்களைக் கொண்டுள்ளது. மலேசியாவில் செந்தர இரும்புப் பாதை மற்றும் தானியங்கி தொடருந்துகளைப் பயன்படுத்திய முதல் வழித்தடங்கள் இவைவே ஆகும்.
# பண்டார் பூச்சோங் எல்ஆர்டி நிலையம்

## காட்சியகம்

**பண்டார் பூச்சோங் எல்ஆர்டி நிலையத்தின் காட்சிப் படங்கள் (2011 - 2019)**
# சுசீந்திரம் எஸ் பி சிவசுப்ரமணியம் பாகவதர்

சுசீந்திரம் எஸ் பி சிவசுப்ரமணியம் (1917-2003) தென் தமிழ்நாடு கன்னியாகுமரி மாவட்டத்தைச் சேர்ந்த பன்முக மேதை. அவரது வாழ்க்கை இசையின் மீது முழுமையான பக்தி கொண்டதாக இருந்தது, மேலும் அவர் ஒரு சிறந்த பாடகர் மற்றும் வயலின் கலைஞர் மற்றும் அர்ப்பணிப்புள்ள குரு மட்டுமல்ல, கிளாசிக்கல் மற்றும் பக்தி பாடல்களின் பெரும் பொக்கிஷத்தை உலகுக்கு வழங்கிய மிகவும் ஈர்க்கப்பட்ட இசையமைப்பாளராகவும் இருந்தார். "ஹரிகதா" மற்றும் "தேசபக்தி" வகைகளில் சிறந்து விள்ங்கினார்.
# சுசீந்திரம் எஸ் பி சிவசுப்ரமணியம் பாகவதர்

## இளமைக் காலம்

திருநெல்வேலி அருகே வாகை குளத்தில் 1917ல் பிறந்த சிவசுப்பிரமணியம், பூதப்பாண்டியில் "அருணாச்சல அண்ணாவி" என்ற குருவிடம் பயின்றார்.
# சுசீந்திரம் எஸ் பி சிவசுப்ரமணியம் பாகவதர்

## கலைஞர்

சுசீந்திரம் எஸ் பி சிவசுப்ரமணியம் பாகவதர் சாதாரண வித்துவான் மட்டுமல்ல பாடல் எழுதி மெட்டமைத்த சாகித்தியகர்த்தா. செழுமையான குரல், உணர்வுப்பூர்வமான கலைத்திறன், பிரமிக்க வைக்கும் தன்னிச்சை ஆகியவை சிவசுப்ரமணியத்தின் இசையின் தனிச்சிறப்பாகும். அவரது ஆத்மார்த்தமான, பாவம் நிறைந்த பாணி, அவரது கச்சேரிகளில் திரண்டிருந்த எண்ணற்ற இசை ஆர்வலர்களின் இதயங்களை உருக்கியது. அவர் தென்னிந்தியா மற்றும் இலங்கை முழுவதும் நிகழ்ச்சிகளை நடத்தினார், மேலும் அவரது இசை நிகழ்ச்சிகள் அகில இந்திய வானொலியிலும் தொடர்ந்து இடம்பெற்றன.
# சுசீந்திரம் எஸ் பி சிவசுப்ரமணியம் பாகவதர்

## இசையமைப்பாளர்

சிவசுப்ரமணியம் ஒரு தலைசிறந்த வாக்கேயகாரராக இருந்தார் மற்றும் கம்பீரமான இசை மற்றும் கவிதை அழகு கொண்ட பல ரத்தினங்களை உருவாக்கினார். முருகப்பெருமானின் தீவிர பக்தரான அவர், அவர் மீதும், மற்ற தெய்வங்கள் மீதும், இசையின் மீதும் பல தலைசிறந்த படைப்புகளை இயற்றினார். சக்தி வாய்ந்த மற்றும் ஊக்கமளிக்கும் செய்திகளால் நிரப்பப்பட்ட சமூக மற்றும் தேசபக்தி கருப்பொருள்களில் அவர் பல பகுதிகளை இயற்றினார், அவ்வாறு செய்த சில கர்நாடக இசையமைப்பாளர்களில் ஒருவர்.  
வயலின் வீணை ஹார்மோனியம் மிருதங்கம் பியானோ என்று இவர் வாசிக்காத வாதியும் இல்லை அவருடைய குரலுக்கு ஆபத்து வந்ததும் வயலில் எல்லோருக்கும் உடன் வாசிக்க துணிந்தார் அது மட்டுமல்ல வயலின் உருவாக்கி இருக்கிறார்.  
தன் மனைவி சொர்ணாம்பால் ஹரி கதையை சிறந்து விளங்க காரணம் இவர் புராணங்களை அலசி ஆராய்ந்து சொற்பொழிவுக்கு தகுந்த மாதிரி வழி காட்டினார். சில ஹரி கதைகளில் மனைவியுடன் எழுச்சியும் நடத்தி இருக்கிறார் முருகன் பெயரில் இவர் ஏற்றிய பாடல்கள் மிகுந்த ரசமானவை.
# சுசீந்திரம் எஸ் பி சிவசுப்ரமணியம் பாகவதர்

## இறப்பு

2003 ஆம் ஆண்டு, ஜுன் மாதம் 8ம் தேதி அன்று காலமானார்.
# சுசீந்திரம் எஸ் பி சிவசுப்ரமணியம் பாகவதர்

## இயற்றிய கீர்த்தனைகளின் பட்டியல்

- கேட்ட வரம் தருவாய் (முருகப்பெருமானின் மகிமைக்காக, ஐந்து சரணங்களாக அமைக்கப்பட்ட, ஐந்து கானா ராகங்களை அமைத்து எழுதப்பட்டது.)
- தமிழிசை பாமலர்
# புல் உண்ணி

**புல் உண்ணி** (*Graminivore*) விலங்குகள் முதன்மையாகப் புல், குறிப்பாக "உண்மையான" புற்கள், *போயேசி* குடும்பத்தின் தாவரங்கள் (கிராமினி என்றும் அழைக்கப்படுகிறது) ஆகியவற்றை உணவாகக் கொள்ளும் தாவர உண்ணி விலங்குகள் ஆகும். புல் உண்ணி விலங்குகள் மேய்ச்சல் விலங்குகளின் ஒரு வகையாகும். இத்தகையத் தாவர உண்ணி விலங்குகள் அதற்கானச் செரிமான அமைப்புகளைக் கொண்டுள்ளன. இவை அதிக அளவு செல்லுலோசை செரிமானம் செய்யக்கூடிய வாழ்க்கையினைத் தழுவியுள்ளன. இவை உண்ணும் உணவில் நார்ச்சத்து நிறைந்த தாவரப் பொருட்கள் உள்ளன. இவற்றைச் செரிமானம் செய்வது பல விலங்குகளுக்குக் கடினமானதாக உள்ளது. எனவே, இவற்றின் செரிமானத்திற்கு உதவச் சிறப்பு நொதிகளைக் கொண்டுள்ளன. மேலும் சில சந்தர்ப்பங்களில் இந்த விலங்குகளின் செரிமான பாதையில் வாழும் கூட்டுயிரி பாக்டீரியாவும் குடல் வழியாகப் பயணிக்கும் உணவுப் பொருள் நொதித்தல் மூலம் செரிமான செயல்முறைக்கு "உதவுகின்றன".  
குதிரை, கால்நடைகள், வாத்து, கினி எலி, நீர்யானை, கேபிபாரா, பாண்டா கரடி ஆகியவை முதுகெலும்புள்ள புல் உண்ணிகளுக்கு எடுத்துக்காட்டுகளாகும். நாய் மற்றும் பூனை போன்ற சில மாமிச உண்ணிகளும் எப்போதாவது புல்லைச் சாப்பிடுவதாக அறியப்படுகிறது. நாய்களில் புல் நுகர்வு என்பது மாமிசத்தினால் இத்தகைய விலங்குகளின் ஆரோக்கியத்திற்கு அச்சுறுத்தலாக இருக்கும் குடல் ஒட்டுண்ணிகளை அகற்றுவதற்கான ஒரு வழிமுறையாகும். பல்வேறு முதுகெலும்பற்ற விலங்குகளும் புல் உண்ணி வாழ்க்கை முறையினைக் கொண்டுள்ளன. *அக்ரிடிடே* குடும்பத்தைச் சேர்ந்த பல வெட்டுக்கிளிகள், முதன்மையாக *போயேசி* குடும்பத்தைச் சேர்ந்த தாவரங்களை உணவாகக் கொண்டுள்ளன. மனிதர்கள் புல் உண்பவர்கள் அல்ல என்றாலும், புல் வகைகளிலிருந்து பெறப்படும் தானியங்களை உண்ணுகின்றனர். இவற்றிலிருந்தே மனிதர்கள் ஊட்டச்சத்தின் பெரும்பகுதியைப் பெறுகின்றனர்.  
புல் உண்ணி விலங்குகள் பொதுவாகக் குறிப்பிட்ட வகையான புல்லை உண்ண விரும்புகின்றன. உதாரணமாக, வடகிழக்கு கொலராடோவின் குறுகிய புல்வெளி சமவெளிகளில் காணப்படும் வட அமெரிக்கக் காட்டெருமை மொத்தம் முப்பத்தாறு வெவ்வேறு வகையான தாவரங்களை உட்கொள்கிறது என ஓர் ஆய்வுத் தெரிவிக்கின்றது. ஆனால் இந்தக் காட்டெருமை முப்பத்தாறு வகைப் புல்லில் ஐந்து புல் இனங்களை விரும்பி சாப்பிடுகிறது. இவற்றின் உணவில் இந்த ஐந்து புல் இனங்கள் சராசரியாகச் சுமார் 80% நுகரப்படுகிறது. இந்த இனங்களில் சில *அரிசுடிடா லாங்கிசெட்டா*, *முக்லென்பெர்கியா* இனங்கள், மற்றும் *பூடெலோவா கிராசிலிசு*.
# அரக்கான் இராணுவம்

பகுதிகள் (சிவப்பு நிறத்தில்)]]  
**அரக்கான் இராணுவம்** (*Arakan Army*), மியான்மர் நாட்டில் ஏப்ரல் 2009 முதல் மியான்மர் இராணுவ ஆட்சிக்கு எதிராக இராகினி மாநிலத்தில் செயல்படும் ஐக்கிய அரக்கான் லீக்கின் ஆயுதக் குழுவாகும். இராகினி மாநிலத்திற்கு தன்னாட்சி கோரும்
இந்த ஆயுதக் குழுவின் படைத் தலைவராக மேஜர் ஜெனரல் வான் ராத் நயிங் செயல்படுகிறார். 2020ல் மியான்மர் அரசு இந்த ஆயுதக் குழுவை பயங்கரவாத அமைப்பு என அறிவித்துள்ளது. ஜுந்தா இராணுவ அரசு இக்குழுவை 2024ல் பயங்கரவாத அமைப்பு எனக்கூறி தடைசெய்துள்ளது.  
பிப்ரவரி 2024ல் அரக்கான் இராணுவத்தில்38,000 படையினர் உள்ளதாக கூறப்படுகிறது.
சில வல்லுநர்கள் *சின்லாந்து* மற்றும் இராகினி மாநிலத்தில் 15,000 போராளிகளும்; காசின் மாநிலம் மற்றும் சான் மாநிலத்தில் 1,500 போராளிகள் மட்டும் உள்ளதாக மதிப்பீடு செய்துள்ளனர்.  
ஏற்கனவே இராகினி மாநிலத்தின் மத்திய மற்றும் வடக்குப் பகுதிகளை கைப்பற்றிய அரக்கான் இராணுவம், டிசம்பர் 2024ல் மியான்மர்-வங்காளதேசத்தின் எல்லையை ஒட்டிய வங்காளதேசத்தின் தெக்னாப் பிராந்தியத்தை கைப்பற்றியது.
# அரக்கான் இராணுவம்

## இதனையும் காண்க

- 2021 மியான்மர் இராணுவப் புரட்சி
- மியான்மர் உள்நாட்டுப் போர் (2021-தற்போது வரை)
- மியான்மர் அரசு நிர்வாகக் குழு
# கேரளச்சேரி

**கேரளச்சேரி** (*Keralasseri*) என்பது இந்தியாவின் கேரளத்தின் பாலக்காடு மாவட்டத்தில் உள்ள ஒரு கிராம ஊராட்சியும், ஒரு கிராமமுமாகும். இது கோயில்கள், பள்ளிவசல்கள், தேவாலயங்கள் போன்ற வழிபாட்டிடங்களைக் கொண்ட ஒரு சிறிய கிராமமாகும்.
# கேரளச்சேரி

## மக்கள்வகைப்பாடு

2001 ஆண்டய மக்கள் தொகை கணக்கெடுப்பின்படி, கேரளச்சேரியின் மக்கள் தொகை 14,755 ஆகும். இதில் ஆண்களின் எண்ணிக்கை 6,972 என்றும், பெண்களின் எண்ணிக்கை 7.783 என்றும் உள்ளது.
# கேரளச்சேரி

## வழிபாட்டுத் தலங்கள்

1. கள்ளப்பாடி சிவன் கோயில் (சிவன், விஷ்ணு ஆகிய இரு தெய்வங்களுக்கும் சம முக்கியத்துவம் கொண்ட கோயில்)
1. கூட்டாலா பகவதி கோயில்: கோடாலா பாகவதி கோயிலில் பட்டு பிரபலமானது. ஏப்ரல் மே இங்கே ஒரு திருவிழா காலம்.
1. ஸ்ரீ குரும்ப காவு
1. கரடிமலை பகவதி கோவில்
1. அயனாரி ஐயப்பன் கோயில்
1. யாக்கிகாவ் துர்காதேவி கோயில்
1. கேரளச்சேரி பள்ளிவாசல்.
1. புனித மேரி தேவாலயம்
# கேரளச்சேரி

## கல்வி நிலையங்கள்

1. மேல்நிலைப் பள்ளி கேரளச்சேரி
1. ஏயுபி பள்ளி கேரளச்சேரி
1. தடுக்காச்சேரி ஹோலி பேமிலி ஏயுபி பள்ளி, கேரளச்சேரி
1. என்இயுபி பள்ளி கேரளச்சேரி
# ஈயம்(II) குளோரைடு

**ஈயம்(II) குளோரைடு** (*Lead(II) chloride*) என்பது PbCl<sub>2</sub> என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். சுற்றுச்சூழல் நிபந்தனைகளில் இது வெண்மை நிறத்தில் திண்மமாகக் காணப்படும். இது தண்ணீரில் குறைவாகக் கரையும். ஈயம்(II) குளோரைடு மிகவும் முக்கியமான ஈயம் சார்ந்த வினையாக்கிகளில் ஒன்றாகும். இயற்கையாக கோடண்ணைட்டு என்ற கனிம வடிவத்தில் தோன்றுகிறது.
# ஈயம்(II) குளோரைடு

## கட்டமைப்பு

திண்மநிலை ஈயம்(II) குளோரைடின் கட்டமைப்பில் ஒவ்வோர் ஈயம் அயனியும் ஒரு மூவுச்சி முக்கோணப் பட்டகத்தின் உருவாக்கத்தில் ஒன்பது குளோரைடு அயனிகளால் ஒருங்கிணைக்கப்படுகின்றன. ஆறு ஈயம் அயனிகள் முக்கோண பட்டகத்தின் உச்சியில் உள்ளன. மூன்று அயனிகள் ஒவ்வொரு செவ்வகப் பட்டகத்தின் முகத்தின் மையங்களுக்கு அப்பால் உள்ளன. 9 குளோரைடு அயனிகள் மத்திய ஈய அணுவிலிருந்து சம தூரத்தில் இல்லை, 7 அயனிகள் 280-309 பைக்கோமீட்டர் தூரத்திலும் மற்றும் 2 அயனிகள் 370 பைக்கோமீட்டர் தூரத்திலும் இருக்கின்றன.. PbCl2 வெள்ளை நிறத்தில் செஞ்சாய்சதுர ஊசிகளாக உருவாகும்.  
வாயு கட்டத்தில், PbCl<sub>2</sub> மூலக்கூறுகள் Cl-Pb-Cl பிணைப்புக் கோணம் 98° ஆகவும், ஒவ்வொரு Pb--Cl பிணைப்பு தூரமும் 2.44 Å ஆகவும் வளைந்த கட்டமைப்பைக் கொண்டுள்ளன. இத்தகைய ஈயம்(II) குளோரைடு உள் எரிப்பு இயந்திரங்களில் இருந்து உமிழப்படுகிறது. எத்திலீன் குளோரைடு-டெட்ராஎத்தில் ஈயம் சேர்க்கைகளில் இடி எதிர்ப்புக்குப் இதைப் பயன்படுத்துகின்றன.  
PbCl<sub>2</sub> தண்ணீரில் குறைவாக கரையும். 20 °செல்சியசு வெப்பநிலையில் கரைதிறன் பெருக்க மதிப்பு Ksp = 1.7×10−5 ஆகும். பொதுவாக நீரில் கரையாத 5 குளோரைடுகளில் இதுவும் ஒன்றாகும். தாலியம்(I) குளோரைடு, வெள்ளி குளோரைடு (AgCl) Ksp = 1.8×10−10, தாமிரம்(I) குளோரைடு (CuCl) Ksp = 1.72×10 Ksp = உடன் −7 மற்றும் பாதரசம்(I) குளோரைடு (Hg2Cl2). 1.3×10−18 என்பன மற்ற நான்கு குளோரைடுகளாகும்.
# ஈயம்(II) குளோரைடு

## தயாரிப்பு

காரீய(II) நைட்ரேட்டு மற்றும் காரீய(II) அசிட்டேட்டு போன்ற காரீய(II) சேர்மங்களின் நீரிய கரைசல்களுடன் நீரிய குளோரைடு மூலங்களை (HCl, NaCl, KCl) சேர்ப்பதன் மூலம் திண்ம ஈயம்(II) குளோரைடு வீழ்படிவாகக் கிடைக்கிறது.  
:Pb(NO<sub>3</sub>)<sub>2</sub> + 2 HCl → PbCl<sub>2</sub>(திண்மம்) + 2 HNO<sub>3</sub>  
ஈயம்(II) ஆக்சைடு மற்றும் ஈயக் கார்பனேட்டு போன்ற கார ஈயம்(II) சேர்மங்களை சூடுபடுத்தினாலும் ஈயம்(II) குளோரைடு உருவாகிறது.  
ஈயம்(IV) ஆக்சைடு குளோரைடு மூலம் பின்வருமாறு ஒடுக்கப்படுகிறது.  
:PbO<sub>2</sub> + 4 HCl → PbCl<sub>2</sub>(திண்மம்) + Cl<sub>2</sub> + 2 H<sub>2</sub>O  
தாமிரம்(II) குளோரைடு மூலம் காரீயம் உலோகத்தை ஆக்சிசனேற்றம் செய்வதன் மூலமும் உருவாக்கலாம்.  
:Pb + CuCl<sub>2</sub> → PbCl<sub>2</sub> + Cu  
அல்லது ஈயம் உலோகத்தின் மீது நேரடியாகக் குளோரின் வாயுவைச் செலுத்தி வினைபுரியச் செய்வதன் மூலம் தயாரிக்கலாம்.  
:Pb + Cl<sub>2</sub> → PbCl<sub>2</sub>
# ஈயம்(II) குளோரைடு

## வினைகள்

PbCl2 இன் தொங்கல் கரைசலுடன் குளோரைடு அயனிகளைச் சேர்ப்பது கரையக்கூடிய அணைவு அயனிகளை உருவாக்குகிறது. இந்த எதிர்விளைவுகளில் கூடுதல் குளோரைடு (அல்லது மற்ற ஈந்தணைவிகள்) திண்ம PbCl<sub>2</sub>(திண்மம்) பல்லுருவக் கட்டமைப்பை உள்ளடக்கிய குளோரைடு பாலங்களை உடைக்கிறது.  
:PbCl<sub>2(திண்மம்)</sub> + Cl<sup>−</sup> → [PbCl<sub>3</sub>]<sup>−</sup><sub>(நீரிய)</sub>
:PbCl<sub>2(திண்மம்)</sub> + 2 Cl<sup>−</sup> → [PbCl<sub>4</sub>]<sup>2−</sup><sub>(நீரிய)</sub>  
PbCl<sub>2</sub> உருகிய சோடியம் நைட்ரைட்டுடன் NaNO<sub>2</sub> வினைபுரிந்து PbO சேர்மத்தைக் கொடுக்கிறது:  
:PbCl<sub>2(l)</sub> + 3 NaNO<sub>2</sub> → PbO + NaNO<sub>3</sub> + 2 NO + 2 NaCl  
ஈயம்(IV) குளோரைடு (PbCl<sub>4</sub>) தயாரிப்பில் PbCl<sub>2</sub> பயன்படுத்தப்படுகிறது. Cl2 ஆனது அமோனியாவில் கரைந்த PbCl<sub>2</sub> இன் நிறைவுற்ற கரைசல் மூலம் செலுத்தும்போது [NH<sub>4</sub>]<sub>2</sub>[PbCl<sub>6</sub>] உருவாகிறது. . பிந்தையது செறிவூட்டப்பட்ட குளிர்ந்த கந்தக அமிலத்துடன் (H<sub>2</sub>SO<sub>4</sub>) வினைபுரிந்து PbCl<sub>4</sub> எண்ணெயை உருவாக்குகிறது.  
ஈயம்(II) குளோரைடு என்பது ஈயத்தின் பிளம்போசீன்கள் போன்ற கரிம உலோக வழிப்பெறுதிகள் தயாரிக்கப் பயன்படும் ஒரு முதன்மையான முன்னோடிச் சேர்மமாகும். வழக்கமான ஆல்கைலேற்றும் முகவர்கள் இதற்காகப் பயன்படுத்தப்படுகின்றன. கிரிக்னார்டு வினையாக்கி மற்றும் கரிமலித்தியம் சேர்மங்களும் அடங்கும்:  
:2 PbCl<sub>2</sub> + 4 RLi → R<sub>4</sub>Pb + 4 LiCl + Pb
:2 PbCl<sub>2</sub> + 4 RMgBr → R<sub>4</sub>Pb + Pb + 4 MgBrCl
:3 PbCl<sub>2</sub> + 6 RMgBr → R<sub>3</sub>Pb-PbR<sub>3</sub> + Pb + 6 MgBrCl  
இந்த எதிர்விளைவுகள் கரிமசிலிக்கன் சேர்மங்களுக்கு மிகவும் ஒத்த வழித்தோன்றல்களை உருவாக்குகின்றன, அதாவது Pb(II) ஆல்கைலேற்றத்தில் விகிதாசாரமாக மாறுகிறது.  
சோடியம் ஐப்போகுளோரைட்டு (NaClO) ஈயம்(II) குளோரைடு சேர்த்து சூடுபடுத்துவதன் மூலம் PbO<sub>2</sub> சேர்மத்தை உற்பத்தி செய்ய முடியும் இது PbO2 இன் செம்-பழுப்பு நிற படிகங்களை உருவாக்குகிறது.
# ஈயம்(II) குளோரைடு

## பயன்கள்

ஈய தைட்டனேட்டு, பேரியம் ஈயதைட்டனேட்டு பீங்கானை நேர்மின் அயனி மாற்று வினையால் தயாரிக்க உருகிய ஈயம்(II) குளோரைடு பயன்படுத்தப்படுகிறது:  
- :*x*&nbsp;PbCl<sub>2(l)</sub> + BaTiO<sub>3(s)</sub> → Ba<sub>1−*x*</sub>Pb<sub>*x*</sub>TiO<sub>3</sub> + *x*&nbsp;BaCl<sub>2</sub>  
PbCl<sub>2</sub> அகச்சிவப்பு கடத்தும் கண்ணாடி மற்றும் ஆரேன் கண்ணாடி எனப்படும் அலங்கார கண்ணாடி உற்பத்தியில் பயன்படுத்தப்படுகிறது. ஆரேன் கண்ணாடியானது PbCl2 தெளிப்பதன் மூலமும் கட்டுப்படுத்தப்பட்ட நிலைமைகளின் கீழும் மீண்டும் சூடாக்குவதன் மூலமும் உருவான ஒரு மாறுபட்ட மேற்பரப்பைக் கொண்டுள்ளது. சிடானசு குளோரைடு (SnCl<sub>2</sub>) அதே நோக்கத்திற்காக பயன்படுத்தப்படுகிறது.  
PbCl<sub>2</sub> சேர்மமானது HCl இல் சிறிது கரையக்கூடியதாக இருந்தாலும் HCl சேவையில் Pb பயன்படுத்தப்படுகிறது. 6-25% ஆண்டிமனியைச் (Sb) சேர்ப்பது அரிப்பு எதிர்ப்பை அதிகரிக்கிறது.  
ஈயத்தின் காரக்குளோரைடு, PbCl<sub>2</sub>·Pb(OH)<sub>2</sub>, பாட்டின்சன் வெள்ளை ஈயம் என்று அறியப்படுகிறது. மேலும் இது வெள்ளை வண்ணப்பூச்சில் நிறமியாகப் பயன்படுத்தப்படுகிறது. 1921 ஆம் ஆண்டின் வெள்ளை ஈயம் (வண்ணம் தீட்டல்) உடன்படிக்கையால் பல நாடுகளில் ஈய வண்ணம் தீட்டல் இப்போது ஓர் உடல்நலக் கேடு என்று தடைசெய்யப்பட்டுள்ளது.  
PbCl<sub>2</sub> என்பது பிசுமத் (Bi) தாதுவை சுத்திகரிப்பதில் ஓர் இடைநிலை ஆகும். Bi, Pb மற்றும் Zn கொண்ட தாது முதலில் ஆர்சனிக்கு மற்றும் தெலூரியத்தின் தடயங்களை அகற்ற உருகிய எரி சோடாவுடன் சேர்த்து சூடுபடுத்தப்படுகிறது. இதைத் தொடர்ந்து, வெள்ளி மற்றும் தங்கத்தை அகற்ற பார்க்சு செயல்முறை மேற்கொள்ளப்படுகிறது. தாதுவில் இப்போது Bi, Pb மற்றும் Zn உள்ளன. 500 °செல்சியசு வெப்பநிலையில் இது Cl2 வாயுவிலிருந்து சூடுபடுத்தப்படுகிறது. முதலில், ZnCl2 உருவாகிறது மற்றும் வெளியேற்றப்படுகிறது. PbCl2 படிவங்களுக்குப் பிறகு தூய்மையான Bi பின்தங்கி நீக்கப்படும். கடைசியாக, BiCl<sub>3</sub> உருவாகும்.
# ஈயம்(II) குளோரைடு

## நச்சுத்தன்மை

மற்ற கரையக்கூடிய ஈய சேர்மங்களைப் போலவே, ஈயம்(II) குளோரைடு சேர்மமும் வெளிப்பாட்டுகு உட்பட்டால் ஈய நச்சுத்தன்மையை ஏற்படுத்தும்.
# பூச்சோங் தொழில் பூங்கா எல்ஆர்டி நிலையம்

**பூச்சோங் தொழில் பூங்கா எல்ஆர்டி நிலையம்** அல்லது **பூச்சோங் ஜெயா எல்ஆர்டி நிலையம்** (ஆங்கிலம்: *Taman Perindustrian Puchong LRT Station*; மலாய்: *Stesen LRT Taman Perindustrian Puchong*; சீனம்: 蒲种工业园) என்பது மலேசியா, கோலாலம்பூர், செரி பெட்டாலிங் வழித்தடத்தில் உயர்த்திய நிலையிலான ஓர் இலகு தொடருந்து *(LRT)* நிலையமாகும்.  
இந்த நிலையம் சிலாங்கூர், பெட்டாலிங் மாவட்டம், பூச்சோங் ஜெயா, டாமன்சாரா-பூச்சோங் விரைவுச்சாலையில் அமைந்துள்ளது. எல்ஆர்டி விரிவாக்கத் திட்டம் கட்டம் 1-இன் இலகுத் தொடருந்து (எல்ஆர்டி) சேவைகளுக்கான *(LRT Extension Project Phase 1)* திட்டத்தின் கீழ் கட்டப்பட்டது. கிள்ளான் பள்ளத்தாக்கில் இயங்கும் மற்ற எல்ஆர்டி நிலையங்களைப் போலவே, இந்த நிலையமும் உயர்த்தப்பட்ட நிலையமாகும்.
# பூச்சோங் தொழில் பூங்கா எல்ஆர்டி நிலையம்

## பொது

2013-ஆம் ஆண்டின் நடுப்பகுதியில் தொடங்கப்பட்ட எல்ஆர்டி விரிவாக்கத் திட்டத்தின் *(LRT Extension Project)* பணிகள் அவான் பெசார் எல்ஆர்டி நிலையத்தில் தொடங்கி கின்ராரா, பூச்சோங் வழியாகச் சென்று புத்ரா அயிட்ஸ் எல்ஆர்டி நிலையத்தில் *(Putra Heights)* முடிவடைந்தது.  
11 புதிய நிலையங்களுடன்; 17.7 கிமீ நீளம் கொண்ட இந்த விரிவாக்கத் திட்டம் கட்டம் கட்டமாகக முடிக்கப்பட்டது. 4 நிலையங்களைக் கொண்ட முதல் கட்டம் செப்டம்பர் 2015-இல் நிறைவடைந்து; 31 அக்டோபர் 2015-இல் செயல்படத் தொடங்கியது..எஞ்சிய 7 நிலையங்களை உள்ளடக்கிய எல்ஆர்டி விரிவாக்கத் திட்டத்தின் இரண்டாம் கட்டம்; 30 சூன் 2016 அன்று செயல்படத் தொடங்கியது.
# பூச்சோங் தொழில் பூங்கா எல்ஆர்டி நிலையம்

## அமைவு

இந்த நிலையத்திற்கு முன்னதாக பண்டார் புத்திரி எல்ஆர்டி நிலையமும்; பின்னதாக பண்டார் பூச்சோங் எல்ஆர்டி நிலையமும் உள்ளன.  
கோலாலம்பூருக்கு தெற்கே சுமார் 25 கிமீ தொலைவில் உள்ள இந்த நிலையத்திற்கு அருகில் ராக்கான் மூடா வளாகம் *(Rakan Muda Complex)*; ஒரே மலேசியா இளைஞர் திட்டம் *(1Malaysia for Youth)* (**1M4U**) உள்ளது. டாமன்சாரா-பூச்சோங் விரைவுச்சாலையின் மீது ஒரு பாதசாரி மேம்பாலம் உள்ளது.  
இந்த மேம்பாலம், பண்டார் புத்திரி பூச்சோங்கில் உள்ள பல்லடுக்கு *(Bandar Puteri Puchong)* குடியிருப்புகளுக்கு சேவை செய்கிறது. இந்த நிலையத்திற்கு அருகில் உள்ள **பூச்சோங் தொழில் பூங்கா** *(Taman Perindustrian Puchong)* எனும் தொழில் வளாகத்தின் பெயரில் இந்த நிலையத்திற்கும் பெயரிடப்பட்டது.
# பூச்சோங் தொழில் பூங்கா எல்ஆர்டி நிலையம்

## கட்டுமானம்

செரி பெட்டாலிங் வடத்தடத்திற்கான நீட்டிப்புத் திட்டம் 2006-இல் முன்மொழியப்பட்டது. 2011-இல் கட்டுமானம் தொடங்கியது. RM 955.84 ரிங்கிட் மில்லியன் மதிப்பிலான இந்தத் திட்டம் ஜார்ஜ் கென்ட் (எம்) நிறுவனம் *(George Kent (M) Bhd);* மற்றும் லயன் பசிபிக் நிறுவனம் *(Lion Pacific Sdn Bhd);* ஆகிய நிறுவனங்களின் கூட்டமைப்பிற்கு வழங்கப்பட்டது.  
2012-இல். திட்டத்தில் சில தாமதங்கள் ஏற்பட்டன. ஆனாலும், மேலும் 3 நிலையங்களுடன் இந்த நிலையம் 2016 மார்ச் 31-இல் திறக்கப்பட்டது.
# பூச்சோங் தொழில் பூங்கா எல்ஆர்டி நிலையம்

## கட்டிடக்கலை

பசுமை முயற்சியின் ஒரு பகுதியாக, இந்த கின்ராரா பிகே5 எல்ஆர்டி நிலையம், பசுமை நடைமுறைகளை உள்ளடக்கியது. இந்த நிலையத்தில் ஆற்றல் திறன் கொண்ட விளக்குகள் மற்றும் மழைநீர் சேகரிப்பு அமைப்புகள் நிறுவப்பட்டுள்ளன.  
நிலையத்திற்க்குள் சூரிய ஒளியை அனுமதிக்கும் வகையில் சாளரங்கள் வடிவமைக்கப்பட்டுள்ளன. கட்டுமானத்தின் போது மறுசுழற்சி பொருட்கள் பயன்படுத்தப்பட்டன.
# பூச்சோங் தொழில் பூங்கா எல்ஆர்டி நிலையம்

## நிலைய நுழைவாயில்கள்

பூச்சோங் தொழில் பூங்கா எல்ஆர்டி நிலையத்தில் மொத்தம் இரண்டு நுழைவாயில்கள் / வெளியேறு வாயில்கள் உள்ளன  
| **<span>A</span>** | **TPP 1/7 சாலை** | பூச்சோங் தொழில் பூங்கா |  |
| --- | --- | --- | --- |
| **<span>B</span>** | **புத்திரி சாலை 4/2** | தாமான் புத்திரி கடை வளாகம் | } |
# பூச்சோங் தொழில் பூங்கா எல்ஆர்டி நிலையம்

## நிலைய அமைப்பு

| **நடைபாதை 1** செரி பெட்டாலிங் | **→** (→) செந்தூல் தீமோர் எல்ஆர்டி <small>(பூச்சோங் ஜெயா எல்ஆர்டி )</small> |  |
| --- | --- | --- |
| **நடைபாதை 2** செரி பெட்டாலிங் | **←** (→) புத்ரா அயிட்ஸ் எல்ஆர்டி <small>(பூச்சோங் பூங்கா)</small> |  |
| - |  |  |
| <small>பக்க மேடை, கதவுகள் இடதுபுறம் திறக்கும் </small> |  |  |
| **C** | **ஒருங்கிணைவு நிலை** | பயணச்சீட்டு தானியங்கி, தானியங்கி கட்டணக் கடவுகள், வாடிக்கையாளர் சேவை நிலையம், பாதசாரி பாலம் |
| **G** | **தெருநிலை** | தரிப்பிடம், பேருந்து நிறுத்தம், பேருந்து தகவல் நிலையம், பல்பொருள் விற்பனைக் கடை |
| ***** <small> ஊனமுற்றோருக்கான சுமைதூக்கி </small> | } |  |
# பூச்சோங் தொழில் பூங்கா எல்ஆர்டி நிலையம்

## நிலைய சேவைகள்

ஒவ்வொரு நாளும் காலை 6:00 மணி முதல் நிலையம் திறந்திருக்கும். சிறப்புக் கோரிக்கை முன்வைக்கப்பட்டால், நிலையம் முன்னதாகவே திறக்கப்படலாம்.  
| காலை 06:00 மணி | இரவு 11:40 (திங்கள் - சனி) / இரவு 11:40 (ஞாயிறு) | சான் சோவ் லின் நிலையம் தொடருந்து மாற்றம் | இரவு11:45 (திங்கள் - சனி) / இரவு 11:10 (ஞாயிறு) | இரவு 12:36 (திங்கள் - சனி) / இரவு 12:36 (ஞாயிறு ) | } |
| --- | --- | --- | --- | --- | --- |
# பூச்சோங் தொழில் பூங்கா எல்ஆர்டி நிலையம்

## பேருந்து சேவைகள்

| பூச்சோங் தொழில் பூங்கா எல்ஆர்டி நிலையம் | பண்டார் பூச்சோங் எல்ஆர்டி ⇌ பூச்சோங் ஜெயா |  |
| --- | --- | --- |
| பண்டார் பூச்சோங் ⇌ பூச்சோங் தொழில் | புத்ராஜெயா ⇌ பண்டார் உத்தாமா |  |
| பண்டார் பூச்சோங் ⇌ பூச்சோங் தொழில் | பூச்சோங் உத்தாமா ⇌ பசார் செனி |  |
| பூச்சோங் தொழில் பூங்கா எல்ஆர்டி நிலையம் | பூச்சோங் உத்தாமா ⇌ பசார் செனி |  |
| பூச்சோங் தொழில் பூங்கா எல்ஆர்டி நிலையம் | பசார் செனி ⇌ சௌஜானா பூச்சோங் | } |
# பூச்சோங் தொழில் பூங்கா எல்ஆர்டி நிலையம்

## அம்பாங் வழித்தடம்–செரி பெட்டாலிங் வழித்தடம்

அம்பாங் வழித்தடம்; செரி பெட்டாலிங் வழித்தடம் (ஆங்கிலம்: *LRT Ampang Line* - *LRT Sri Petaling Line*) என்பது மலேசியா கிள்ளான் பள்ளத்தாக்கு பகுதியில் அமைந்துள்ள இலகு விரைவு தொடருந்து வழித்தடங்கள் (*Light Rapid Transit Line*) (**LRT**) ஆகும்.  
இந்த இரு வழித்தடங்களின் ஒருங்கிணைந்த வலையமைப்பு 36 நிலையங்களைக் கொண்டது; மற்றும் 45.1 கிலோமீட்டர் (28.0 மைல்) நீளம் கொண்ட தடங்களைக் கொண்டுள்ளது. மலேசியாவில் செந்தர இரும்புப் பாதை மற்றும் தானியங்கி தொடருந்துகளைப் பயன்படுத்திய முதல் வழித்தடங்கள் இவைவே ஆகும்.
# பூச்சோங் தொழில் பூங்கா எல்ஆர்டி நிலையம்

## காட்சியகம்

**பூச்சோங் தொழில் பூங்கா எல்ஆர்டி நிலையத்தின் காட்சிப் படங்கள் (சூலை 2022)**
# திருயிந்தளூர்

**திருஇந்தளூர்** என்பது இந்தியாவில் தமிழ்நாடு மாநிலத்தின் மயிலாடுதுறை மாவட்டத்திலுள்ள ஒரு நகரப் பகுதியாகும்.இது மயிலாடுதுறைக்கு மேற்கே 2.2 கிலோ மீட்டர் தொலைவில் உள்ளது.
# திருயிந்தளூர்

## அமைவிடம்

கடல் மட்டத்திலிருந்து சுமார் 23.69 மீ. உயரத்தில், என்ற புவியியல் ஆள்கூறுகள் கொண்டு திருஇந்தளூர் அமையப் பெற்றுள்ளது.
# திருயிந்தளூர்

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், திருஇந்தளூர் நகரின் மக்கள்தொகை 6,393 ஆகும். இதில் 3,171 பேர் ஆண்கள் மற்றும் 3,222 பேர் பெண்கள் ஆவர்.
# திருயிந்தளூர்

## சமயம்

### இந்துக் கோயில்கள்

தமிழக அரசின் இந்து சமய அறநிலையத் துறை கட்டுப்பாட்டில் பராமரிக்கப்படும் பரிமள அரங்கநாதர் கோயில் மற்றும் இராமசாமி கோயில் ஆகிய வைணவக் கோயில்கள் இவ்வூரில் அமைந்துள்ளன.
# கின்வட் சட்டமன்றத் தொகுதி

**கின்வட் சட்டமன்றத் தொகுதி** (Kinwat Assembly constituency) என்பது மேற்கு இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இந்த தொகுதி நான்டெட் மாவட்டத்தில் அமைந்துள்ளது. கின்வட், ஹிங்கோலி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# கின்வட் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 1980 | பச்புதே கிசன்ராவ் கம்பத்ராவ் | இந்திய தேசிய காங்கிரசு |
| 1985 | இந்திய தேசிய காங்கிரசு |  |
| 1990 | சுபாசு லிம்பாஜி சாதவ் | இந்தியப் பொதுவுடைமைக் கட்சி |
| 1995 | திகம்பர் பாபுஜி பவார் பாட்டீல் | பாரதிய ஜனதா கட்சி |
| 1999 |  |  |
| 2004 | பிரதீப் கேம்சிங் சாதவ் |  |
| 2009 |  |  |
| 2014 |  |  |
| 2019 | பீம்ராவ் கேரம் | பாரதிய ஜனதா கட்சி |
| 2024 | } |  |
# கின்வட் சட்டமன்றத் தொகுதி

## வெளியிணைப்புகள்

இந்திய தேர்தல் ஆணையம்
# தேன் உண்ணுதல்

பேரினம்) தேன் வளைக்கரடி-தேனை உணவாக உண்பதால் இப்பெயர் பெற்றுள்ளன]]
**தேன் உண்ணுதல்** (*Mellivory*) என்பது ஆங்கிலத்தில் *மெலிவோரி* என்று அழைக்கப்படுகிறது. மெலிவோரி என்பதைத் தேனை உணவாகச் சாப்பிடுவதைக் குறிக்கும் ஒரு சொல். தேன் என்பது சில சமூக பூச்சிகளால் குறிப்பாகத் தேனீக்களால், அவற்றின் கூட்டமைப்புகளின் உறுப்பினர்களால், குறிப்பாக அவற்றின் வளரும் இளம் உயிரிகளின் நுகர்வுக்காக உருவாக்கப்பட்ட ஓர் இனிப்புச் சுவையுடைய பிசுபிசுப்பு பொருள் ஆகும். தேன் மனிதன் உட்பட ஏராளமான விலங்குகளால் உண்ணப்படுகிறது. தேனின் நன்மையினையும் பயனையும் உணர்ந்த மனிதர்கள் தேனீக்களைச் செயற்கையாக வளர்க்கக் கற்றுக்கொண்டான். தேனின் மட்டுப்படுத்தப்பட்ட நுண்ணுயிர் எதிர்ப்பு பண்புகள் இருந்தபோதிலும் (அதன் செறிவூட்டப்பட்ட சர்க்கரைகளின் மிக அதிக ஊடுகலப்பு அழுத்தத்தால் ஏற்படுகிறது) பல்வேறு நுண்ணுயிரிகளின் உணவு ஆதாரமாக உள்ளது.
# தேன் உண்ணுதல்

## சொற்பிறப்பியல்

மெலிவோரி என்ற ஆங்கிலச் சொல் *மெல் (mel)* "தேன்" என்ற பொருளிலும் *வோரசு (vorous)*, "-சாப்பிடுதல்" என்று பொருள்படும் இலத்தீன் வார்த்தையிலிருந்து பெறப்பட்டது.
# தேன் உண்ணுதல்

## ஊட்டச்சத்து

தேன் என்பது பல ஒற்றைச் சர்க்கரைகள், முதன்மையாக புரக்டோசு மற்றும் குளுக்கோசு ஆகியவற்றைக் கொண்ட ஒரு பாகு ஆகும். காட்டுத் தேனில் தேனீக்களின் இளம் உயிரிகளின் தடயங்கள் உள்ளன. இதனால் இத்தேன் கொழுப்பு, புரதம், உயிர்ச்சத்துகள் மற்றும் தாதுக்களுடன் காணப்படும். பல சூழல்களில் தேனை உட்கொள்ளும் உயிரினங்களுக்கு கார்போகைட்ரேட்டுகளின் ஒரே உணவு ஆதாரமாக உள்ளது. பெரிய மூளையினைக் கொண்ட விலங்குகளின் வளர்சிதை மாற்றத்திற்கான சக்தி அதிகம் என்பதால், தேன் வழங்கும் செறிவூட்டப்பட்ட ஆற்றல் தான் மனிதர்களுக்கு இவ்வளவு பெரிய மூளையை உருவாக்க வழிவகுத்தது என்று பரிமாணக் கருத்துக்கள் கூறுகிறது.
# தேன் உண்ணுதல்

## மனிதர்களும் தேன் உணவும்

### உணவு

வரலாற்றில் தேனின் முக்கிய பயன்பாடுகள் சமையல், அடுமனை பயன்பாடு, மிட்டாய், ரொட்டியுடன் பயன்படுத்தப்படுகிறது. தேநீர் போன்ற பல்வேறு பானம் உள்ளிட்ட சில வணிகப் பானங்களிலும் தேன் இனிப்பாகச் சேர்க்கப்படுகின்றது.  
தேனின் ஆற்றல் காரணமாக, சூடான காலநிலை நிலவும் இடங்களில் கிட்டத்தட்ட அனைத்து வேட்டைக்கார-சேகரிப்பாளர் கலாச்சாரங்களிலும் தேன் ஒரு முக்கியமான உணவாகும். ஹாட்சா மக்கள் தேனைத் தங்கள் விருப்பமான உணவாக உட்கொள்கின்றனர். ஆப்பிரிக்காவில் தேன் வேட்டைக்காரர்கள் சில வகையான பறவைகளுடன் இணை உறவைக் கொண்டுள்ளனர்.
# தேன் உண்ணுதல்

## மனிதர்களும் தேன் உணவும்

### நொதித்தல்

உலகின் பழமையான புளிக்கவைக்கப்பட்ட பானம், 9,000 ஆண்டுகளுக்கு முன்பு தோன்றிய *மீட்*டாக இருக்கலாம் என நம்பப்படுகிறது. மீட் (தேன் ஒயின் என்றும் அழைக்கப்படுகிறது) என்பது தேனுடன் மதுவம் சேர்த்துப் பல வாரங்கள் அல்லது மாதங்களாகப் புளிக்கவைப்பதன் மூலம் தயாரிக்கப்படும் மது ஆகும். மதுவம் *சாக்கரோமைசசு செரிவிசியா* பொதுவாக நவீன மீட் உற்பத்தியில் பயன்படுத்தப்படுகிறது. "பிராகோட்" என்று அழைக்கப்படும் மீட் பீர் தயாரிக்கவும் தேன் பயன்படுத்தப்படுகிறது.
# தேன் உண்ணுதல்

## மனிதர்களும் தேன் உணவும்

### பாரம்பரிய மருத்துவம்

தேன் என்பது தீக்காயங்கள் மற்றும் பிற தோல் காயங்களுக்கு நாட்டுப்புறச் சிகிச்சையில் மருந்தாகாப் பயன்படுகிறது. மற்ற மருத்துவ முறைகளை விட 4 முதல் 5 நாட்கள் வேகமாகத் தீக்காயங்களைக் குணப்படுத்த இது உதவுகிறது என்று ஆரம்பச் சான்றுகள் தெரிவிக்கின்றன. மேலும் தேன், அறுவை சிகிச்சைக்குப் பிந்தைய நோய்த்தொற்றுகள் விரைவாகக் குணமாகவும், கிருமி நாசினியாகவும் பயன்பாடு உடையது என ஆய்வுகள் கூறுகின்றன. பாரம்பரிய மற்றும் மூலிகை மருத்துவத்தின் பயிற்சியாளர்களால் தேன் நீண்ட காலமாக ஒரு மேற்பூச்சு நுண்ணுயிர் எதிர்ப்பாயாக பயன்படுத்தப்படுகிறது.  
தொன்மங்கள் மற்றும் நாட்டுப்புற மருத்துவத்தில், பண்டைய கிரேக்கர்கள் மற்றும் எகிப்தியர்களால் இரைப்பை தொந்தரவுகள், புண்கள், தோல் காயங்கள் மற்றும் தோல் தீக்காயங்கள் உள்ளிட்ட பல்வேறு நோய்களுக்குச் சிகிச்சையளிக்கத் தேன் வாய்வழியாகவும் மேற்புறமாகவும் பயன்படுத்தப்பட்டுள்ளது. மேலும் ஆயுர்வேதம், பாரம்பரியச் சீன மருத்துவத்திலும் தேன் பயன்படுத்தப்பட்டுள்ளது. தேன் மாற்று மருத்துவத்தின் ஒரு வடிவமாக தேனீச்சிகிச்சையில் பயன்படுத்தப்படுகிறது .
# தேன் உண்ணுதல்

## மனிதர்களும் தேன் உணவும்

### மதத்தில் தேன்

சில மதங்களின் வழிபாட்டு முறைகளின் ஒரு பகுதியாக மனிதர்கள் தேனை உட்கொள்கிறார்கள். யூத மதத்தில் *ரோஷ் ஹஷானா*வின் போது, ஆப்பிள் தேனில் நனைத்து ஓர் அடையாளமாக ஒரு இனிமையான புத்தாண்டுக்கான சின்னம் கருதப்படுகிறது. இந்த வழக்கம் *டானாக்* அல்லது *தல்முட்* ஆகியவற்றில் குறிப்பிடப்படவில்லை. இதன் ஆரம்பக்காலக் குறிப்புகளில் ஒன்று ரப்பி மோசேயின் ஷுல்சன் அருச் இஸ்ஸர்லெஸ் இடைக்கணிப்பில் உள்ளது. இது பீட் மற்றும் லீக் போன்ற பிற ரோஷ் ஹஷானா சிமனிம் போலல்லாமல் ஓர் உலகளாவிய வழக்கமாகக் குறிப்பிடுகிறது. ஆயினும்கூட, இந்த வழக்கம் கிட்டத்தட்ட உலகளாவிய தாக வளர்ந்துள்ளது. இந்த வழக்கத்திற்கு வேறுபட்ட அல்லது மிகவும் பாரம்பரியத் தோற்றம் இருப்பதாக சிலர் கூறுகின்றனர். முனைவர் ஜெபெரி கோகன், 40 ஆண்டுகளாகப் பாலைவனத்தில் அலைந்து திரியும் போது இசுரேலியர்களுக்கு கடவுள் வழங்கிய *மன்னா*வினை இந்த வழக்கம் நினைவூட்டுவதாகத் தெரிவிக்கின்றார். இந்து மதத்தில், தேன் (*மது*) என்பது வாழ்க்கையின் ஐந்து அமுதங்களில் ஒன்றாகும் (*பஞ்சாமிருத*). கோயில்களில், மது அபிசேகம் என்ற சடங்கில் தெய்வங்கள் மீது தேன் ஊற்றப்படுகிறது. வேதங்களும் பிற பண்டைய இலக்கியங்களும் தேனை ஒரு சிறந்த மருத்துவ மற்றும் ஆரோக்கிய உணவாகப் பயன்படுத்துவதைக் குறிப்பிடுகின்றன. புத்த மதத்தில், இந்தியாவிலும் வங்கதேசத்திலும் கொண்டாடப்படும் *மது பூர்ணிமா* திருவிழாவில் தேன் முக்கியப் பங்கு வகிக்கிறது. புத்தர் வனப்பகுதிக்குள் சென்று தனது சீடர்களிடையே அமைதி ஏற்படுத்தியதை இந்த நாள் நினைவுகூருகிறது. புராணத்தின் படி, அவர் அங்கு இருந்தபோது ஒரு குரங்கு அவருக்குச் சாப்பிடத் தேன் கொண்டு வந்தது. *மது பூர்ணிமா* அன்று, பௌத்தர்கள் துறவிகளுக்குத் தேன் கொடுப்பதன் மூலம் இந்த செயலை நினைவுகூருகிறார்கள். குரங்கின் பரிசு பௌத் பௌத்த கலையில் அடிக்கடி சித்தரிக்கப்படுகிறது.
# தேன் உண்ணுதல்

## விலங்குகளில் தேன் நுகர்வு

### முதுகெலும்பற்ற உயிரினங்களின் தேன் நுகர்வு

தேனீ வளர்ப்பில் தீங்குயிரிகளாக பல வகையான பூச்சிகள் உள்ளன. குறிப்பிடத்தக்க வகையில், சிறிய தேனடை வண்டு, பெயரிடப்படாத தேனீ பேன் (ஈ). எறும்புகள், குளவிகள் மற்றும் மெழுகு அந்துப்பூச்சிகளான *கேலேரியா மெல்லோனெல்லா* மற்றும் *அக்ரியா கிரிசெல்லா* போன்றவை தேனை நேரடியாகச் சாப்பிடுவதன் மூலம் சேதத்தை ஏற்படுத்துகின்றன. , தேனீக்களும் தங்கள் இளம் உயிரிகளுக்குத் தேனை உணவாக வழங்குகின்றன. மேற்கத்திய தேனீக்கள் மற்ற தேனீக்களின் தேனடையிலிருந்து தேனைக் கொள்ளையடிக்கும். அதே போல் மஞ்சள் குளவிகளும் இச்செயலைச் செய்கின்றன. குளெப்டோபராசைட்டுகளின் ஒரு பேரினமான *நோமாடா*வில், பெண் தனது முட்டைகளை தேனிப் பெட்டியினுள் இடுகின்றது. முட்டையிலிருந்து வளரும் பூச்சிகள் தேனடையின் வளங்களைச் சாப்பிட்டு இறுதியில் தேனடையினை விட்டு வெளியேறும்.
# தேன் உண்ணுதல்

## விலங்குகளில் தேன் நுகர்வு

### முதுகெலும்புள்ள உயிரினங்களின் தேன் நுகர்வு

தேன் பல வகையான பாலூட்டிகளால் உண்ணப்படுகிறது. குறிப்பாக இசுகங்குகள், ரக்கூன், ஓபோசம்கள், கின்காஜஸ், கரடி மற்றும் தேன் வளைக்கரடி. கரடிகள் தேனடைகளை வேட்டையாடி தேனை உண்ணுகின்றன. கரடிகள் தேன் மட்டுமல்லாமல், கொழுப்பு மற்றும் புரதத்தை வழங்கும் இளம் உயிரிகள் மற்றும் முதிர்ச்சியடையாத தேனீக்களாலும் ஈர்க்கப்படுகின்றன. தேன் வளைக்கரடிகள் தேனீக்களைத் தாக்கி தேன் சாப்பிடுவது குறித்து நன்கு அறியப்பட்டுள்ளன. இவற்றின் உணவின் அடிப்படையில் இவை பெயரிடப்பட்டுள்ளன.  
தேன் மற்றும் தேனீ மெழுகு ஆகியவை தேனீ உண்ணிகள் மற்றும் தேனீ வழிகாட்டிகள் உள்ளிட்ட சில பறவைகளால் உண்ணப்படுகின்றன. இவற்றில் பிந்தையது மனிதர்களைத் தேன் கூடுகள் உள்ள இடத்திற்கு வழிநடத்துவதாக அறியப்படுகிறது. தேனில் காணப்படும் குறிப்பிடத்தக்கப் பூஞ்சைகள் *ஆல்டர்னேரியா ஆல்டர்னாட்டா*, *அசுபெர்ஜிலசு நைஜர்*, *அசுபெர்ஜிலசு புரோலிபெரான்சு*, *அசுபெர்ஜிலசு இசுபேலுன்சியசு, சேட்டோமியம் குளோபோசம், கிளாடோசுபோரியம் கிளாடோசுபோர்சியோயிட்சு*, *தால்டினியா கான்சன்ட்ரிகா*, *எமெரிகெல்லா திசுகோபோரா*, *எமெரிக்கெல்லா கின்கிக்சியனி*, *பென்சிலியம் கொரிலோபிலம்*, *பென்சிலியம் டெகம்பன்சு*, *பென்சிலிம் பொலோனிகம்*, *பென்சிலியம் வினுலட்டம்* ஆகியன.
# வார்ப்புரு:சீன மக்கள் குடியரசின் மிக அதிக மக்கள் தொகையுடைய நகரங்கள்

<noinclude>
# வார்ப்புரு:சீன மக்கள் குடியரசின் மிக அதிக மக்கள் தொகையுடைய நகரங்கள்

## Usage

Use when placed in the middle of the article. Otherwise, use when placed at the foot of the article. Using will collapse the table and suppress the references.  
</noinclude>
# சிரியா தேசியப் படைகள்

**சிரிய தேசியப் படைகள்** (*Syrian National Army* சுருக்கமாக:**SNA**)இந்த ஆயுதக் குழு துருக்கி நாட்டின் நிதி மற்றும் ஆயுத உதவிகளுடன் 29 சூலை 2011ஆம் ஆண்டில் வடக்கு சிரியாவில் நிறுவப்பட்டது. இப்படைக்கு துருக்கி ஆயுதப் பயிற்சி, போர்ப் பயிற்சி வழங்குகிறது.சிரியா அதிபர் பசார் அல்-அசத் அரசை நீக்க, துருக்கியின் உதவியுடன் வடக்கு சிரியாவில் செயல்படும் ஆயுதக் குழுவாகும்.இது 29 சூலை 2011 அன்று நிறுவப்பட்டது. இது சிரியாவில் செயல்படும் இதர ஆயுதக் குழுக்களுடன் கூட்டு சேர்ந்து 2011ஆம் ஆண்டு முதல் சிரிய உள்நாட்டுப் போரில் பங்களித்து வருகிறது.இப்படைகளுக்கு முன்னாள் சிரியா இராணுவ அதிகாரிகளின் ஆதரவு உள்ளது.  
டிசம்பர் 2024 நடுவில் சிரியா தேசியப் படைகள், சிரியாவின் வடக்கில் உள்ள குர்திஸ்தான் படைகளுடன் போரிட்டு, சில குர்து பகுதிகளை கைப்பற்றியது.
# ரக்கா ஆளுநரகம்

**ரக்கா ஆளுநரகம்** (*Raqqa Governorate*), சிரியாவின் 14 மாநிலங்களில் ஒன்றாகும். சிரியாவின் வடக்கில் அமைந்த ரக்கா ஆளுநரகத்தின் பரப்பளவு 19,618&nbsp;km<sup>2</sup> ஆகும். இதன் தலைநகரம் அல்-றக்கா நகரம் ஆகும். ரக்கா ஆளுநரகத்தில் குர்து மக்கள் பெரும்பான்மையாக வாழும் வடக்கு மற்றும் கிழக்கு சிரியாவின் தன்னாட்சி நிர்வாகம் அமைந்துள்ளது.  
ரக்கா ஆளுநரகத்தின் அனைத்து பகுதிகளையும் 24 ஆகஸ்டு 2014 அன்று இசுலாமிய அரசுப் படைகள் கைப்பற்றியது.தற்போது அல்-றக்கா நகரம் உட்பட, ரக்கா ஆளுநரகத்தின் வடக்கில் உள்ள பெரும்பகுதிகள் துருக்கியின் ஆதரவு பெற்ற சிரியா ஜனநாயகப் படைகள் கட்டுப்பாட்டில் உள்ளது.2024 நவம்பர் & டிசம்பர் மாதங்களில் சிரியா அதிபர் பசார் அல்-அசத் ஆட்சிக்கு எதிராக நடைபெற்ற சிரிய உள்நாட்டுப் போரில் தெற்கு ரக்கா ஆளுநரகத்தின் பெரும்பாலான பகுதிகளை சிரியா ஜனநாயகப் படைகள் கைப்பற்றிது.
# ரக்கா ஆளுநரகம்

## மாவட்டங்கள்

ரக்கா ஆளுநரகம் மூன்று மாவட்டங்களும், 10 துணை மாவட்டங்களாகப் பிரிக்கப்பட்டுள்ளது.  
- **ரக்கா மாவட்டம்** (4 துணை மாவட்டங்கள்)
- ரக்கா துணை மாவட்டம்
- அல்-சப்கா துணை மாவட்டம்
- அல்-கரமா துணை மாவட்டம்
- மாதன் துணை மாவட்டம்  
- அபைத் மாவட்டம் (3 துணை மாவட்டங்கள்)
- அபைத் துணை மாவட்டம்
- சுலுக்கு துணை மாவட்டம்
- ஆயின் இஸ்ஸா துணை மாவட்டம்
- அல்-தவ்ரா மாவட்டம் (3 துணை மாவட்டம்)
- அல்-தவ்ரா துணை மாவட்டம்
- மன்சௌரா துணை மாவட்டம்
- அல்-ஜர்னியா துணை மாவட்டம்
# ரக்கா ஆளுநரகம்

## மக்கள் தொகை பரம்பல்

2004ஆம் ஆண்டின் மதிப்பீட்டின்படி, ரக்கா ஆளுநரகத்தின் மொத்த மக்கள் தொகை7,93,500 ஆகும்.
# கிள்ளிக்குருச்சிமங்கலம்

**கிள்ளிக்குருச்சிமங்கலம்** (**லக்கிடி** என்றும் அழைக்கப்படுகிறது) (*Killikkurussimangalam*) (also known as *Lakkidi*) என்பது தென்னிந்தியாவின் கேரளத்தின் பாலக்காடு மாவட்டத்தில் உள்ள ஒற்றப்பாலம் என்ற நகரத்திலிருந்து 8 கிமீ தொலைவில் உள்ள ஒரு சிற்றூர் ஆகும். இந்த ஊரின் தெற்கு எல்லையாக நிலா ( பாரதப்புழா ) ஆறு பாய்கிறது.
# கிள்ளிக்குருச்சிமங்கலம்

## சொற்பிறப்பியல்

இக்கிராமத்தில் அமைந்துள்ள புகழ்பெற்ற சிவன் கோயிலான கிள்ளிக்குருச்சி மகாதேவர் கோயிலால் இந்த கிராமத்திற்கு இப்பெயர் வந்ததாக கூறப்படுகிறது. இக்கோயில் மிகவும் பழமையானது, இது *ஸ்ரீ சுக பிரம்ம ஹ்ரிஷி* முனிவரால் நிறுவப்பட்டதாக தொன்மங்கள் கூறுகின்றன.
# கிள்ளிக்குருச்சிமங்கலம்

## குஞ்சன் நம்பியார் பிறந்த ஊர்

இந்த சிற்றூரானது பிரபல மலையாள நையாண்டிக் கவிஞரும் ஓட்டன் துள்ளல் கலை வடிவத்தின் நிறுவனருமான குஞ்சன் நம்பியார் (ராம பனிவடா) பிறந்த இடமாகும். குஞ்சன் நம்பியார் பிறந்த இல்லமான, களக்காத்து பவனம், இப்போது கேரள மாநில அரசின் பண்பாட்டுத் துறையால் பண்பாட்டு மையமாக பராமரிக்கப்பட்டு வருகிறது. குஞ்சன் நம்பியாரின் நினைவாக *குஞ்சன் ஸ்மாரக வயனாசாலா* - குஞ்சன் நினைவு நூலகம் என்ற நூலகமும் உள்ளது.  
கூடியாட்டம் மற்றும் சாக்கைக் கூத்து கலைஞரும், நாட்டியசாத்திர அறிஞருமான நாட்யாச்சார்யா விதூஷகரத்னம் பத்மசிறீ குரு மணி மாதவ சாக்யாரும் *அபிநய* (நடிப்பு) அதிகாரியாக இருந்தவர். கிள்ளிக்குருச்சி மகாதேவர் கோயிலுக்கு அருகில் இவரது வீடு உள்ளது. சாக்கியரின் முக்கிய சீடர்களில் ஒருவரான குரு கேலு நாயரின் சொந்த ஊரும் இதுவாகும்.  
சமசுகிருத அறிஞர் கொப்பத்து அச்சுத பொதுவாளும் கோயிலுக்கு அருகில் வசித்து வந்தார்.
# கிள்ளிக்குருச்சிமங்கலம்

## கல்வி

ஸ்ரீ சங்கரா ஓரியண்டல் உயர்நிலைப் பள்ளி, முன்பு *பாலகொல்லாசினி சம்ஸ்கிருத பாடசாலை* என்று அழைக்கப்பட்டது. இது இந்தப் பகுதியில் உள்ள பழமையான உயர்நிலைப் பள்ளியாகும். இது ஏழைகளின் கல்விக்காகு உதவுவதாக உள்ளது. சிறந்த சமஸ்கிருத அறிஞரும் ஆசிரியருமான *பண்டிதரத்தினம்* **பழேடத்து சங்கரன் நம்பூதிரிபாட்** அவர்களால் தொடங்கப்பட்டது. கேரளத்தில் சமசுகிருதம் முக்கிய மொழியாக கற்பிக்கப்படும் ஆறு பள்ளிகளில் இதுவும் ஒன்றாகும்.  
ஸ்ரீ கிள்ளிக்குருச்சி மகாதேவர் கோயிலுக்கு அருகில் புனிதமான கோயில்- குளம் ( *அம்பலக்குளம்* ) உள்ளது, அங்கு பக்தர்கள் நீராடுகின்றனர்.
# தீனிப்பை பால்

குஞ்சுகளுக்கு உணவளிக்கிறது.]]
**தீனிப்பை பால்** (*Crop milk*) என்பது சில பறவைச் சிற்றினங்களில் தாய்ப் பறவைகளின் தீனிப்பையிலிருந்து இளம் பறவைகளுக்காக எதிர்க்களித்து வெளியேற்றும் ஒரு சுரப்பாகும். இது அனைத்து வகையான புறாக்களிலும் காணப்படுகிறது. இச்சுரப்பு புறா பால் என்று குறிப்பிடப்படுகிறது. தீனிப்பை பால் பூநாரைகள், ஆண் பேரரசப் பென்குயின் தீனிப்பையிலிருந்தும் சுரக்கப்படுகிறது. இந்த பண்பு பரிணாமத் தோற்றத்தின் போது தனித்தனியாகத் தோன்றியதாகப் பரிந்துரைக்கப்படுகிறது. பொதுவாகப் பாலூட்டிகளில் பெண் உயிரிகள் மட்டுமே பால் உற்பத்தி செய்யும் நிலை போலல்லாமல், தீனிப்பையிலிருந்து ஆண், பெண் என இருபால் உயிரிகளாலும் தீனிப்பை பால் உற்பத்தி செய்யப்படுகிறது. புறாக்களிலும் பூநாரைகளிலும் இருபால் உயிரிகளும் தீனிப்பை பாலினை உற்பத்தி செய்யும் நிலையில் பென்குயினில் ஆண்கள் மட்டுமே தீனிப்பை பாலினை உற்பத்தி செய்கிறது. பறவைகளில் பாலூட்டுதல் புரோலாக்டின் மூலம் கட்டுப்படுத்தப்படுகிறது. இது பாலூட்டிகளிலும் பாலூட்டலைக் கட்டுப்படுத்தும் கார்மோன் ஆகும் புறா பால் என்பது வெளிர் மஞ்சள் நிறத்தில் பாலாடைக்கட்டி போன்ற பகுதி திடமான பொருளாகும். இதில் புரதமும் கொழுப்பும் அதிகமாக உள்ளது. இதிலுள்ள கொழுப்பு, பசு அல்லது மனிதப் பாலை விட அதிக அளவில் உள்ளது. 1939ஆம் ஆண்டு புறாவின் தீனிப்பை பால் குறித்த ஆய்வின் மூலம் இப்பாலில் பாலூட்டிகளின் பாலில் காணப்படும் மாவுச்சத்து இல்லை என்பது தெரியவந்தது. இந்தப் பால் நோய் எதிர்ப்புச் சக்தியில் பங்களிக்கும் ஆக்சிசனேற்ற எதிர்ப்புகள் மற்றும் நோயெதிர்ப்புச் சக்தியை அதிகரிக்கும் காரணிகளைக் கொண்டுள்ளது நிரூபிக்கப்பட்டுள்ளது. பாலூட்டிகளின் பாலைப் போலவே, தீனிப்பை பாலிலும் ஏ-வகை நோயெதிர்ப்பொருட்கள் உள்ளன. இதில் சில பாக்டீரியாக்களும் உள்ளன. ஒரு பாலூட்டிகளின் பாலைப் போலல்லாமல், புறாவின் தீனிப்பை பால், புரதம், கொழுப்பு நிறைந்த உயிரணுக்களைக் கொண்டுள்ளது. இந்த உயிரணுக்கள் தீனிப்பையினைச் சூழ்ந்துள்ள படலத்தில் பெருக்கமடைந்து பிரிந்து தீனிப்பை பாலில் கலக்கின்றன.  
முட்டைகள் பொரிப்பதற்கு இரண்டு நாட்களுக்கு முன்பு புறா பால் உற்பத்தியினைச் செய்யத் தொடங்குகிறது. இக்காலத்தில் பெற்றோர்கள் உணவு உண்பதை நிறுத்திக்கொள்கின்றன. இதனால் குஞ்சுகளுக்கு விதைகளால் மாசுபடாத பாலை வழங்க முடியும். மேலும் விதைகள் இளம் குஞ்சுகளால் செரிமானம் செய்ய இயலாது. குஞ்சுகள் பொரித்து ஒரு வாரத்திற்கு அல்லது 10 முதல் 14 நாட்களுக்குத் தூய தீனிப்பை பால் வழங்கப்படுகிறது. இதற்குப் பிறகு, பெற்றோர்கள் வயது முதிர்ச்சியடைந்த புறாக்களின் உணவினைத் தனது தீனிப்பையில் அரைத்து, மென்மையாக்கி தீனிப்பை பால் கலந்து, இரு வாரங்களுக்கு உணவளிக்கின்றனர்.  
பொதுவாகப் புறாக்கள் இரண்டு முட்டைகளை இடும். ஒரு முட்டை பொரிவதில் தோல்வியுற்றால், எஞ்சியிருக்கும் முட்டையிலிருந்து தோன்றும் உயிரி இரண்டு குஞ்சுகளுக்குப் போதுமான தீனிப்பை பாலினைப் பெற்று வேகமாக வளரும். ஆனால் இரண்டிற்கு மேற்பட்ட குஞ்சுகள் வளரும் போது ஓர் இணை இனப்பெருக்கப் புறாக்கள் இவற்றிற்கு உணவளிக்கப் போதுமான தீனிப்பை பாலை உற்பத்தி செய்ய முடியாது என்று ஆராய்ச்சி கூறுகிறது.
# தீனிப்பை பால்

## பிற பறவைகள்

பெரும் பூநாரை தீனிப்பை பாலினை வழங்குகிறது]]
தீனிப்பை பால் பூநாரை மற்றும் ஆண் பேரரசப் பென்குயின் தனித்தனியாகப் பரிணாம வளர்ச்சியின் போது உருவானது. பூநாரையின் முதல் வாரங்களில் உற்பத்தி செய்யப்படும் தீனிப்பைப் பால் பிரகாசமான சிவப்பு நிறத்தில், ஒப்பீட்டளவில் அடர்த்தி குறைவான திரவமாகும். இது இரத்தச் சிவப்பு நிறத்தை ஒத்திருந்தாலும், இதில் சிவப்பு இரத்த அணுக்கள் இல்லை-சிவப்பு நிறம் கேந்தாசாந்தினால் ஏற்படுகிறது. முதல் சில வாரங்களுக்குப் பிறகு, இந்நிறம் படிப்படியாக மங்குகிறது. பூநாரைகள் தமது இளம் பருவத்தில் முதல் 6 மாதங்கள் வரை தீனிப்பை பாலை உற்பத்தி செய்கின்றன.
# சின்லாந்து

**சின்லாந்து** (*Chinland*), அதிகாரப்பூர்மாக **சின்லாந்து அரசு** (*State of Chinland*), தென்கிழக்காசியாவில் உள்ள மியான்மர் நாட்டின் மேற்கே அமைந்த சின் மாநிலத்தின் மூன்றில் ஒரு பகுதிகளைக் கொண்டு சின்லாந்து தேசிய முன்னணியால் 13 ஏப்ரல் 2021 முதல் சின்லாந்து குழுவின் தன்னாட்சி முறையில் ஆட்சி செய்யும் பகுதியாகும். 6 டிசம்பர் 2023 முதல் சின்லாந்து சொந்த நாடாளுமன்றம் மற்றும் அரசியலமைப்பு கொண்டுள்ளது.சின்லாந்தில் சின் மக்கள் மற்றும் மியான்மர் மிசோ மக்கள் பெரும்பான்மையாக வாழ்கின்றனர் இம்மக்கள்.பர்மிய மொழி, குக்கி-சின் மொழிகள் மற்றும் ஆங்கிலம் பேசுகின்றனர். சின்லாந்திற்கு தெற்கில் ராகினி மாநிலம் மற்றும் வங்காளதேசம் மேற்கில் இந்தியாவின் மிசோரம் மற்றும் வடக்கில் மணிப்பூர் உள்ளது.
# சின்லாந்து

## வரலாறு

6 டிசம்பர் 2023 முதல் சின்லாந்து அரசு சொந்த அரசியலமைப்பை நடைமுறைப்படுத்தியது.சின் மக்களுக்கு ஆதரவான இந்த அரசியலமைப்பை பிற எதிர்-கிளர்ச்சிக் குழுக்கள் மட்டும் ஏற்கவில்லை. சின்லாந்து நாடாளுமன்றமான **சின்லாந்து குழு**வில் 27 சின்லாந்து தேசிய முன்னணியின் உறுப்பினர்களையும், 14 நாடாளுமன்ற உறுப்பினர்களையும் மற்றும் 68 உள்ளாட்சி மன்ற உறுப்பினர்களையும் கொண்டுள்ளது.
# சின்லாந்து

## நிர்வாகம்

சின்லாந்து அரசு நிர்வாகம், நாடாளுமன்றம் மற்றும் நீதித்துறை என 3 பிரிவுகளாகப் பிரிக்கப்பட்டுள்ளது. இந்த பிரிவுகளை **சின்லாந்து குழு** மேற்பார்வை செய்யும்.  
- தாய்
- ஃபாலம்
- ஹக்கா
- ஹுவால்ன்கோ
- கன்பெட்டேட்
- லௌலூ
- மதுபி
- மாரா
- மின்தாத்
- காவ்ன்
- பலேத்வா
- செந்தாங்
- தாங்லாங்
- சன்னியாத்
- சோபெல்
- சோலூங்
# சின்லாந்து

## இதனையும் காண்க

- 2021 மியான்மர் இராணுவப் புரட்சி
- அரக்கான் இராணுவம்
# சோடியம் சல்பைடு

**சோடியம் சல்பைடு** (*Sodium sulfide*) Na<sub>2</sub>S என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். பொதுவாக இதன் நீரேற்றான Na<sub>2</sub>S·9H<sub>2</sub>O என்ற வாய்ப்பாட்டாலும் இச்சேர்மத்தை அடையாளப்படுத்துவர். தூய படிக வடிவில் உள்ள நீரற்ற மற்றும் நீரேற்றப்பட்ட உப்புகள் இரண்டும் நிறமற்ற திடப்பொருள்களாகும். இருப்பினும் சோடியம் சல்பைடின் தொழில்நுட்ப தரங்கள் பொதுவாக மஞ்சள் முதல் செங்கல் சிவப்பு வரை காணப்படுகின்றன. பாலிசல்பைடுகளின் இருப்பு காரணமாக இந்த நிறமாற்றம் நிகழ்கிறது. இச்சல்பைடுகள் செதில் வடிவில் திண்மப் பொருளாகக் காணப்படுகின்றன. இவை தண்ணீரில் கரையும். வலுவான கார கரைசல்களை வழங்கும். ஈரப்பதத்தில் வெளிப்படும் போது, சோடியம் சல்பைடு உடனடியாக நீரேற்றம் அடைந்து சோடியம் ஐதரோசல்பைடைக் கொடுக்கிறது.  
சில வணிக மாதிரிகள் Na<sub>2</sub>S·xH<sub>2</sub>O எனக் குறிப்பிடப்படுகின்றன. இங்கு Na<sub>2</sub>S இன் எடை சதவீதம் குறிப்பிடப்படுகிறது. பொதுவாகக் கிடைக்கும் தரமுறை எடையின் அடிப்படையில் 60% Na<sub>2</sub>S கலந்துள்ளது. அதாவது வாய்ப்பாட்டிலுள்ள x என்பது 3 ஆக இருக்கும். சோடியம் சல்பைட்டின் இந்த தரங்கள் பெரும்பாலும் 'சோடியம் சல்பைடு செதில்களாக' விற்பனை செய்யப்படுகின்றன. இந்த மாதிரிகள் NaSH, NaOH மற்றும் தண்ணீரைக் கொண்டிருக்கும்.
# சோடியம் சல்பைடு

## கட்டமைப்பு

சோடியம் சல்பைடுகளின் கட்டமைப்புகள் எக்சுகதிர் படிகவியல் மூலம் தீர்மானிக்கப்படுகின்றன. ஒன்பது நீரேற்று S<sup>2-</sup> ஐதரசன் பிணைக்கப்பட்ட 12 நீர் மூலக்கூறுகளைக் கொண்டுள்ளது. ஐந்துநீரேற்றில் S<sup>2-</sup> மையங்கள் Na<sup>+</sup> உடன் பிணைக்கப்பட்டு ஐதரசன் பிணைப்புகளின் உறையில் இணைக்கப்பட்டுள்ளது. அரிதாகக் கிடைக்கும் நீரிலி வடிவ Na<sub>2</sub>S, எதிர்புளோரைட்டு கட்டமைப்பை ஏற்றுக்கொள்கிறது. அதாவது Na<sup>+</sup> மையங்கள் CaF<sub>2</sub> கட்டமைப்பில் புளோரைடின் தளங்களை ஆக்கிரமிக்கின்றன. பெரிய S<sup>2−</sup> Ca<sup>2+</sup> மையங்கள் CaF<sub>2</sub> கட்டமைப்பில் கால்சியம் தளங்களை ஆக்கிரமிக்கின்றன.
# சோடியம் சல்பைடு

## தயாரிப்பு

தொழில்ரீதியாக சோடியம் சல்பைடானது நிலக்கரியைப் பயன்படுத்தி சோடியம் சல்பேட்டின் உயர்வெப்பக்கார்பன் வினை மூலம் குறைக்கப்பட்டு தயாரிக்கப்படுகிறது.:  
:Na<sub>2</sub>SO<sub>4</sub> + 2 C → Na<sub>2</sub>S + 2 CO<sub>2</sub>  
நீரற்ற அம்மோனியாவில் உள்ள சோடியத்துடன் கந்தகத்தைச் சேர்த்து குறைப்பு வினைக்கு உட்படுத்துவதன் மூலமோ அல்லது உலர் டெட்ரா ஐதரோ பியூரானில் உள்ள சோடியம் மூலம் நாப்தலீனின் வினையூக்க அளவு கொண்ட சோடியம் நாப்தலீனைடு உப்பைத் தயாரிக்கலாம்.  
:2 Na + S → Na<sub>2</sub>S
# சோடியம் சல்பைடு

## வினைகள்

சோடியம் சல்பைடு போன்ற சல்பைடு உப்புகளில் உள்ள சல்பைடு அயனியானது, புரோட்டானேற்றம் மூலம் உப்பில் ஒரு புரோட்டானை இணைக்கலாம்:  
:S<sup>2−</sup> + H<sup>+</sup> → SH<sup>−</sup>  
புரோட்டானின் (H<sup>+</sup>) பிடிப்பு காரணமாக, சோடியம் சல்பைடு காரத் தன்மையைக் கொண்டுள்ளது. சோடியம் சல்பைடு மிகவும் வலிமையான ஒரு காரமாகும். எனவே இரண்டு புரோட்டான்களை உறிஞ்சும் திறன் கொண்டுள்ளது. இதன் இணை அமிலம் சோடியம் ஐதரோசல்பைடு (SH<sup>−</sup>) ஆகும். ஒரு நீரிய கரைசலில் சல்பைடு அயனிகளின் கணிசமான பகுதி தனித்தனியாக புரோட்டானேற்றம் செய்யப்படுகிறது.  
: + +
: + H<sub>2</sub>S +  
சோடியம் சல்பைடு நீரின் முன்னிலையில் நிலைப்புத்தன்மை அற்றதாக உள்ளது. ஏனெனில் ஐதரசன் சல்பைடு வளிமண்டலத்தில் படிப்படியாக இழக்கப்படுகிறது.  
ஆக்சிசன் மற்றும் கார்பன் டை ஆக்சைடுடன் சேர்த்து சூடேற்றப்பட்டால், சோடியம் சல்பைடை சோடியம் கார்பனேட்டு மற்றும் கந்தக டை ஆக்சைடாகவும் ஆக்சிசனேற்றம் செய்யலாம்:  
::2 Na<sub>2</sub>S + 3 O<sub>2</sub> + 2 → 2 Na<sub>2</sub>CO<sub>3</sub> + 2 SO<sub>2</sub>  
ஐதரசன் பெராக்சைடுடன் சேர்த்து ஆக்சிசனேற்றம் செய்தால் சோடியம் சல்பேட்டு உருவாகும்.:  
:Na<sub>2</sub>S + 4 H<sub>2</sub>O<sub>2</sub> → 4 + Na<sub>2</sub>SO<sub>4</sub>  
கந்தகத்துடன் சேர்த்து சூடுபடுத்தினால் பாலிசல்பைடுகள் உருவாகும்.  
:2 Na<sub>2</sub>S + S<sub>8</sub> → 2 Na<sub>2</sub>S<sub>5</sub>